kardosdrur/scandi-wiki huggingface dataset:
Air Iceland Connect

Air Iceland Connect (tidligere Air Iceland, islandsk: Flugfélag Íslands) er et flyselskab med base i Reykjavík, Island. Der flyves til lokale destinationer og til Grønland og Færøerne. Hovedbasen er Reykjavik Lufthavn og Akureyri Airport.

Historie 
Luftfartsselskabet blev startet i Akureyri af Tryggvi Helgason under navnet Nordurflug. 1. maj 1975 skiftede selskabet navn til Flugfelag Nordurlands. En videre reorganisering og fusion af Icelandair Indenrigs og Norlandair (Flugfélag Nordurlands) betød navneskift til Air Iceland i 1997, inden selskabet i 2017 skiftede til det nuværende navn. Det ejes fuldt ud af Icelandair Group og har cirka 240 ansatte.

Referencer

Eksterne henvisninger 

 Hjemmeside

Flyselskaber fra Island
Etableret i 1975
Icelandair Group
Musetyfus

Musetyfus er en gammel betegnelse for en gastrointestinal infektion med bakterien salmonella typhimurium, i modsætning til tyfus, der skyldes infektion med salmonella typhi.

Musetyfus er slet ikke relateret til plettyfus, som skyldes infektion med Rickettsia-bakterier.

Bakteriesygdomme
Verdens bog- og copyrightdag

Verdens bog- og copyrightdag (også kendt som Verdens bogdag og Bogens internationale dag) er en årligt tilbagevendende begivenhed d. 23. april og organiseres af UNESCO for at fremme læsning og udgivelse af bøger samt at skabe opmærksomhed på ophavsretlig beskyttelse (copyright). Dagen blev første gang fejret i 1995.

Baggrund for valg af dato 
23. april er valgt ifølge UNESCO, da det bl.a. er årsdagen for store litterære personligheders død som William Shakespeare og Miguel de Cervantes (mest kendt for romanen Don Quijote).

Verdens bogdag 2015 i Danmark 
I Danmark blev Verdens bogdag i 2015 markeret som Danmark Læser Dagen, hvor 100.000 bøger blev delt ud af 4000 frivillige boguddelere.

Eksterne henvisninger 
World Book and Copyright Day at UN
World Book and Copyright Day at UNESCO
Message of the Director-General of UNESCO on the occasion of World Book and Copyright Day — 23 April 2005
About World Book Day in the UK and Ireland
Spread the Word website 
Slots- og Kulturstyrelsens hjemmeside om Kulturstyrelsens initiativ Danmark Læser

Verdensdage
FN
Etableret i 1995
Kohærer

En kohærer er en primitiv radiobølge diodedetektor, som blev anvendt tidligt i radiofoniens historie. Men en kohærer er ikke en ensretterdiode. Det engelske navn coherer blev navngivet af professor Oliver Lodge i 1894.

Der er to grundlæggende typer af kohærer: Den originale metalpulver type, kaldet Branly-kohærer; og en senere ikke-perfekte overgang-kohærer type.

Opbygning og virkemåde 
En kohærer består af metalpulver rørindkapslet mellem to typisk skrånende elektroder (sorte) nogle få millimeter fra hinanden, forbundet til terminaler.

Når et radiosignal (eller jævnspænding) med tilstrækkelig styrke, påtrykkes den initielt højohms kohærer, vil den under påvirkning af radiosignaler få reduceret sin modstand betydeligt – og dette kan detekteres af et primitivt ohmmeter. Herefter skal kohæreren mekanisk rystes (dekohærer), så den er højohm igen – og så er den klar den klar til en ny radiodetektionscyklus.

Historisk 
En kohærerfunktion er først omtalt og anvendt af David Edward Hughes i 1878-1880 og blev muligvis opfundet af samme. År 1891 anvender den franske videnskabsmand Édouard Branly en kohærerfunktion.

Kohæreren blev grundlaget for radiomodtagelse omkring år 1900, og forblev bredt anvendt i omkring 10 år. Autokohæren blev opfundet af Jagadish Chandra Bose og anvendt af Guglielmo Marconi i 1901 til verdens første anerkendte interkontinentale radiotransmission.

Kohæreren var en nøgleteknologi for datidens radio, og var den første teknologi anvendt til at detektere radiobølger og dermed muliggjorde praktisk radiobølgebaseret trådløs kommunikation sammen med gnistsendere og buesendere.

Kohæreren blev afløst af de mere følsomme elektrolytiske detektor og krystaldetektoren og blev forældet, selvom kohæreren i 1950'erne en overgang blev anvendt i mindst ét radiofjernstyret stykke legetøj.

Se også 
Detektor (radio)
Krystalradio
Radiomodtager

Kilder/referencer

Eksterne henvisninger 

Web archive backup: "The Coherer". World of Wireless, Virtual radiomuseum.
"Coherer / Receiver ". Marconi Calling Company. 
Slaby, Adolphus, "The New Telegraphy, Recent  experiments  in  telegraphy  with  sparks.". The Century Magazine. April, 1898. (Earlyradiohistory.us)
 Hirakawa Institute of Technology(Japan),"Coherer ".
"Tesla's US Patent: 613,809". ShareAPic.net.

Demodulation
Dioder
Radioteknik
Guru (flertydig)

Guru har flere betydninger:

 Guru – en religiøs person i indiske religioner mm.
 Guru (rapper) (1961 – 2010) – en amerikansk rapper.
 Guru (tv-serie) – dansk komedieserie fra 2021
Elvis Presleys diskografi

Elvis Presleys diskografi begynder den 19. juli 1954, med udgivelsen af hans første kommercielle single, og slutter februar 1978. Presleys sidste album, Elvis in Concert, og sidste to singler, "My Way" og "Unchained Melody", bliver medregnet Presleys diskografi, på trods af at være udgivet posthumt, da han selv var indblandet i planlægningen af disse.

RIAA certificering og salg 
Recording Industry Association of America (RIAA) begyndte ikke at føre regnskab med Elvis Presleys salg før i 1958, og han modtog først sit første guld-album i 1960. I august 1992 satte han verdensrekord ved at modtage 110 guld, platin og multi-platin album og singler. Ifølge de seneste tal fra RIAA, har Elvis samlet modtaget 90 guld, 50 platin og 25 multi-platin album fra netop RIAA.

Fra samme kilde fremgår det, at Elvis har solgt over 133.5 millioner album alene i USA, hvor han er den bedst-sælgende solo-artist nogensinde og samlet set kun overgået af The Beatles. Ifølge Elvis' pladeselskab RCA overstiger salget på verdensplan een millard album (heraf 600 millioner alene i USA).

Album

Studiealbums 

Note: Memphis/Vegas er en dobbelt-LP, hvor det ene album er studieindspilninger og det andet album er koncertoptagelser.

Soundtracks

Live Album 

Note: Memphis/Vegas er en dobbelt-LP, hvoraf den ene er live-indspilninger og den anden er studieoptagelser.

Spoken Word

Opsamlingsalbum

Budget issues

Extended plays

Box sets

Posthume opsamlingsalbum 

Note: Side 2 på Mahalo from Elvis inkluderer optagelser fra film-soundtracks

Follow That Dream Records 
FTD (Follow That Dream), Sony BMG's oficielle Elvis Presley Collectors label blev etableret i 1999.

Singler

1950'erne

1960'erne

1970'erne

Posthume singler

Referencer

Bibliografi 
 Guralnick, Peter and Jorgensen, Ernst (1999). Elvis: Day By Day – The Definitive Record of His Life and Music. New York: Ballantine Books. 
 Jorgensen, Ernst (1998). Elvis Presley: A Life In Music – The Complete Recording Sessions. New York: St. Martin's Press.

Eksterne links 
 Elvis The Music  official music label site
 ElvisRecords.us  The Elvis Presley Record Research Database

Presley, Elvis diskografi
Diskografi
Bislev Kirke

Bislev Kirke ligger i Bislev Sogn i Himmerland i det tidligere Hornum Herred, Ålborg Amt, nu Aalborg Kommune, Region Nordjylland. Kirken gennemgik en omfattende restaurering i 1905.

Kirken består af kor og skib fra romansk tid samt gotisk tårn. De romanske bygningsdele er opført af granitkvadre over skråkantsokkel, murværket er dog noget omsat. Syd og norddør er begge tilmurede. Norddøren har halvrundt tympanon.

I korets nordmur ses en skakternsten med 8 vandrette og 16 lodrette rækker. Stenens øverste højre hjørne med ca. 8 felter er repareret.

Korbuen er noget udvidet men har bevaret sine oprindelige kragsten. Skibet har fladt bjælkeloft, koret har i sengotisk tid fået indbygget ottedelt hvælv. Altertavlen er en lutheransk fløjaltertavle fra slutningen af 1500-tallet, i storfeltet ses Gravlæggelsen af Hans Sager fra 1686. Altertavlen bærer våben for Christoffer Mikkelsen Tornekrans og Dorte Juul. Prædikestolen er fra 1588 og bærer samme våben som altertavlen. I koret ses et epitafium med anevåben over Christopher Tornekrans (død 1602) og hans hustru Dorthe Juul samt datteren Maren, her står fejlagtigt, at han døde i 1582.

I korbuens nordvange ses et Kristushoved i marmor, der formodentlig er opsat i 1899 da Niels Juul-Rysensteen døde, på hans gravminde på kirkegården er der indhugget et lignede Kristushoved. Kirken har tidligere haft et herskabspulpitur mod vest, det er nu fjernet, men det bemalede loft er bevaret og ophængt i skibets vestende, det har tidligere været ophængt over orglet. To malede fyldninger med våben for Juel og Bille er opstillet foran orglet. I 2005-06 blev kirkens indre hovedistandsat, Erik Heide har udført den nye alterskranke og farvelagt stoleværket, alterskranken i smedejern og forgyldt bronze symboliserer den tomme grav.

Indtil 1905 sad over syddøren en romansk billedsten med kampscener, den er nu flyttet til skibets vestvæg. På relieffet ses to kæmpende ryttere, den ene med spidsovalt skjold den anden med rundt skjold, disse ryttere er afbildet på 1000-kronesedlen. Nogle mener, der er tale om en gravsten, men billedstenen kan også have været syddørens oprindelige overligger.

Den romanske døbefont af granit er ganske enkel med glat kumme, rundt skaft og firkantet fod.

Noter

Eksterne kilder/henvisninger 

 Bislev Kirke  hos nordenskirker.dk
 Bislev Kirke hos KortTilKirken.dk
 Nationalbanken om 1000-kronesedlen 

Kirker i Aalborg Kommune
Kirker i Aalborg Stift
Kirker i Aalborg Amt
Kabelsko

En elektrisk kabelsko er terminaler, der er krympet, loddet, svejset eller fastskruet på en afisoleret lederende af en elektrisk ledning, benyttes til at forbinde ledningen via kabelskoen til en klemmeforbindelse. Klemmeforbindelsen kan fx være med en maskinskrue eller en møtrik på en gevindtap - eller via spadekabelsko, gaffelkabelsko, ringkabelsko, stiftkabelsko (se illustration).

Kabelsko kan bruges til at samle to elektriske ledninger med fx spadestik og spadestiksmuffer.

Se også
 Elektrisk forbindelse
 Dupsko

Eksterne henvisninger
 ordnet.dk: Kabelsko

Elektriske klemmeforbindelser
Elektriske kabler
Halkær Bredning

Halkær Bredning er en godt 4 km lang, og op til 2 km bred bredning i Limfjorden ved Nibe Bredning, beliggende syd for Sebbersund. I bunden af vigen har Halkær Å sit udløb, og derudover får den vand fra Vidkær Å der løber ud fra vest, og mange mindre vandløb som Risbæk, Skjolddal og Djørup Bæk. Ovenfor den nordvestlige ende af vigen ligger det tidligere Sebber Kloster, der nu er hjemsted for en golfklub.

Halkær Bredning er en del af det Internationale naturbeskyttelsesområde under Natura 2000netværket, 15 Nibe Bredning, Halkær Ådal og Sønderup Ådal og er både EU-habitatområde, Fuglebeskyttelsesområde og Ramsarområde, og indgår også i Nibe Brednings Vildtreservat .

Eksterne kilder og henvisninger 

 Halkær Bredning på natur-vesthimmerland.dk

Limfjorden
Ramsarområder i Danmark
EU-habitatområder i Danmark
Bredninger i Danmark
A.C. Bang

A.C. Bang er en dansk buntmagervirksomhed, stiftet 6. september 1816 af Jørgen Daniel Bang (1790-1864). Året efter fik J.D. Bang bestalling som hofbuntmager. Han døde i 1861, hvorved bestallingen bortfaldt. Firmaet gik i arv, først til sønnen Anton Christian Bang (1823-1897) og siden 1888 til sønnesønnen Oscar Bang (1863-1923), der gav den navn efter sin fader. I 1923 blev den overtaget af sønnen, Aage Bang (1891-1955).

I 1905 fik firmaet prædikat som hofbuntmager (i 1963 ændret til kongelig hofleverandør).

I 1930'erne opførte firmaet ved arkitekt Bent Helweg-Møller et funkishus på hjørnet af Østergade og den nye Bremerholm, med firmaets vartegn på taget, en høj søjle med jagtgudinden Diana, der prøver at fange et lille pelsdyr.

Firmaet er ikke længere i familien Bangs eje.

Kilde 
 
 Danmarks ældste forretninger 1100-1911, Kraks Forlag 1950 

Indre By (København)
Danske virksomheder etableret i 1816
Beklædningsvirksomheder i Danmark
Leverandører til Det Kongelige Danske Hof
Ellen Braae

Ellen Marie Braae (f. 1965) er landskabsarkitekt og professor i landskabsarkitektur på Det Biovidenskabelige Fakultet, Københavns Universitet. Hendes forskning vedrører bl.a. genbrug af udtjente post-industrielle områder. Hun er bl.a. medforfatter til Fortiden for tiden (2007).

Landskabsarkitekter fra Danmark
Professorer fra Københavns Universitet
Danskere i 1900-tallet
Danskere i 2000-tallet
Faglitterære forfattere fra Danmark
Dansksprogede forfattere fra Danmark
Kristen Bernikows Gade

Kristen Bernikows Gade er en gade i Indre By i København. Gaden ligger i Middelalderbyen og er opkaldt efter diplomaten Christian Barnekow.

Gaden, der danner fortsættelsen af Gammel Mønt frem til Østergade, var oprindelig en byens rende, en spildevandsledning med udløb i havnen. Det bestemtes i 1547, "at staden skulle have frit stræde der igennem". Hvor strædet mundede ud i Østergade, lå på den østre grund en anselig gård, som 1607 ejedes af Christian Barnekow. Formentlig var Barnekow også bygherre for 27 våninger, som i juni 1636 stod på matriklen.

I 1897 indledte spekulanterne J. Fisker og A. Volmer en sanering af Kristen Bernikows Gade som led i fornyelsen af København, og arkitekterne Henrik Hagemann og Alfred Møller fremkom med en ikke anvendt løsning til gadens bebyggelse. Alfred Møller fik dog til opgave at tegne to ejendomme til den ny gade.

I årene efter 1900 blev gaden udvidet i bredden og en række store forretningsejendomme opført. Thorvald Bindesbøll deltog i 1900 i en konkurrence om gadens fornyelse, men vandt ikke. Vindere var Christian Arntzen og Erik Schiødte, som sammen tegnede Cityhus i gadens nr. 2 og Østergade 26 (1901). Barnekowhus i nr. 4 er opført i 1901 af Erik Schiødte alene, mens Alfred Møller stod for gadens nr. 8 (1900) med konsolbåren karnap i midten og imposante vinduespartier. I gadens nr. 8 ligger også tilbygningen BT-huset fra 1993-94 tegnet af Henning Larsen og præmieret af Københavns Kommune.

I gadens nr. 1 (Østergade 32 / Antonigade 4), karréen mellem de tre gader, lå fra 1884 til 1971 stormagasinet Crome & Goldschmidt. Den røde bygning i nygotisk stil kaldes Volmerhus og er opført 1902 efter tegninger af Rogert Møller. Efter stormagasinets ophør lå blev Cityarkaden indrettet i bygningen i 1974, men arkaden måtte lukke i 2004.

Antoniehus, gadens nr. 9-13 er opført 1900 i en slags venetiansk inspireret nygotik, også efter tegning af Alfred Møller.

Kilder og eksterne henvisninger 
 Jens Fleischer: København: Kulturhistorisk opslagsbog med turforslag, København 1985. Online-udgave 

Gader i Indre By (København)
Magasins Torv

Magasins Torv (tidligere Magabang) er en plads i Indre By i København, nemlig pladsen mellem Magasin du Nord og A.C. Bang – nord for Lille Kongensgade og syd for Østergade, hvor Bremerholm går fra Kristen Bernikows Gade.

Pladsen er officielt en del af Bremerholm men skiltes også som Magasins Torv. Pladsen benyttes blandt andet til handel med blomster men præges i øvrigt stærkt af gennemkørende trafik på den egentlige del af Bremerholm langs med pladsen.

Historie 
Hvor pladsen ligger i dag, lå der tidligere et stræde med navnet Integade, der løb mellem Østergade og Lille Kongensgade. Da den nye gade Bremerholm blev anlagt i 1930'erne, blev husene på strædets vestside revet ned for at skabe plads til den nye brede gade. Til gengæld blev husene på strædets østside bevaret og eksisterer stadig i dag, hvor de udgør pladsens østside.

Da der var et stykke plads til overs mellem Integades bevarede husrække og den nye gades kørebane, opstod der en ny lille plads foran den gamle husrække, der uformelt blev kendt som Magabang, da den lå mellem pelsvarefirmaet A.C. Bang og stormagasinet Magasin du Nord. I dag kaldes den Magasins Torv.

Se også 

 Integade

Noter

Kilder 
 

Torve og pladser i København
Indre By (København)
Cajon (flertydig)

Cajon eller Cajón har flere betydninger:

 Cajon-passet – et bjergpas i San Gabriel-bjergene lige nord-øst for Los Angeles.
 Cajón – et musikinstrument.
Chris Parks

Christopher J. "Chris" Parks, bedre kendt under ringnavnet "The Monster" Abyss (født 4. oktober 1973) er en amerikansk wrestler, der er på kontrakt med Total Nonstop Action Wrestling (TNA).

Chris Parks har wrestlet under ringnavnet Abyss i TNA siden 2003, men han har også periodevis wrestlet i Ring of Honor (ROH). I 2006 vandt Abyss sin første og hidtil eneste VM-titel, da han i TNA vandt NWA World Heavyweight Championship efter sejr over Sting. I 2010 begyndte han at samarbejde med Hulk Hogan, efter at Hogan startede i TNA.

Eksterne henvisninger 

 
 

Wrestlere fra USA
Personer fra Washington D.C.
Abyss

Abyss er navnet på flere emner:

 Abyss (religion) - en fiktiv afgrund i flere religioner
 Ghosts of the Abyss - dokumentar om udforskningen af Titanic vraget fra 2003
 The Abyss – en amerikansk science fiction film fra 1989
 Abyss (wrestler) - en amerikansk wrestler
George Monck, 1. hertug af Albemarle

George Monck, 1. hertug af Albemarle (født 6. december 1608 i Devonshire (Potheridge), død 3. januar 1670 i London) var en engelsk general.

Baggrund og karriere
Monck var af en beskeden, men gammel Devonshire familie. Han begyndte i en alder af 17 år sin militære løbebane efter at være uddannet i nederlandsk tjeneste. Efter først at have gjort tjeneste i flåden gik han over i landhæren og avancerede til oberstløjtnant, inden borgerkrigen brød ud.

Han sluttede sig til royalisterne og blev som oberst sendt til Irland, hvor han i et par år under vanskelige forhold, da hans soldater manglede alt, holdt kampen gående med parlamentets hær. 1642 vendte han tilbage til England og var nu stabschef i kongens hær, til han i 1644 blev fanget af parlamentstropperne. Først to år efter blev han fri og opgav nu kongens sag, hvorpå han blev sendt til Irland (1647) mod royalisterne, der i juli 1649 overtalte ham til at kapitulere og rømme alle sine stillinger.

Tjeneste i Skotland og indtog i London
Hans underhandlinger i den anledning gjorde ham mistænkelig i parlamentet, der ikke ville godkende kapitulationen, men Cromwell, der værdsatte hans militære evner, ansatte ham som generalløjtnant i den hær, han i 1650 førte til Skotland. Monck udmærkede sig gentagne gange i kampen mod Karl II's tilhængere, og forblev i Skotland som kommanderende general indtil 1660, når undtages at han 1653 under Blake deltog i søkrigen mod Holland og blandt andre træfninger også var med i det blodige slag ved Katwijk (8.—10. august), hvor Martin Tromp faldt. 

Under sit ophold i Skotland afviste han royalisternes tilnærmelser, men Cromwells parti stolede ikke på ham, og efter protektorens død og hans søns tilbagetræden året efter (1659) ventede alle, at Monck ville gøre ende på militærherredømmet. Han var imidlertid forsigtig og forhastede sig ikke, og først nytårsdag 1660 marcherede han med 6000 mand ind i England og drog mod London, som han besatte uden modstand.

Indsættelsen af Karl II på den engelske trone
De af Cromwell 1648 udelukkede parlamentsmedlemmer blev nu atter indkaldt og indtog igen deres sæde i parlamentet, og forhandlingerne mellem Monck og Karl II havde så god fremgang, at det nyvalgte parlament, der 25. april afløste "det lange parlament", allerede 8. maj kunne erklære Karl for Englands konge, hvorpå hans landstigning fandt sted 26. maj. Monck fik talrige hædersbevisninger af kongen, der udnævnte ham til hertug af Albemarle, hosebåndsridder, overstaldmester, kammerherre og medlem af gehejmerådet. 

Monck kom dog hverken til at spille en rolle som politiker eller ved hoffet, men vendte tilbage til millitær tjeneste, hvor han som admiral kæmpede med den hollandske flåde under Ruyter i det store firedagesslag ved Dunkerque (11.—15. juni 1666). Her sejrede hollænderne i første omgang, men et par uger efter tilføjede Monck dem et nederlag.

Kilder 

 
 George Monck. YourDictionary. Hentet 16. marts 2022.

Hertuger fra England
Generaler fra England
Guarana

Guarana (Paullinia cupana) er en slyngplante med oprindelse i Amazonbassinet. Planten bliver over 10 meter høj og er almindeligt forekommende i Brasilien.

Kostilskud 
Guarana planten bærer små røde frugter som indeholder flere forskellige bioaktive stoffer, herunder theobromin (som kakao) og koffein (som kaffebær). Guarana-bær indeholder 2-4,5% koffein, ca. dobbelt så meget som kaffebær. Guarana bruges af denne grund som energigivende naturmedicin og kosttilskud.

Guarana anvendes som alternativ til koffein i visse kommercielle produkter, herunder energi- og læskedrikke, men også i urte-te.

Bær
Lianer
Ziva David

Ziva David, som er en fiktiv person i den amerikanske tv-serie NCIS, spillet af Cote de Pablo, har tidligere besat stillingen som Mossad-forbindelsesofficer til NCIS, hvilket hun blev udnævnt til, efter drabet på Special Agent Caitlin Todd, der blev begået af Zivas halvbror Ari Haswari. Efter Aris død anmodede hun om en stilling som agent på NCIS's hovedkontor i Washington og blev så en del af Special Agent Leroy Jethro Gibbs team.

Hendes specialitet hos Mossad var forhør. Hun taler hebraisk, engelsk, arabisk, spansk, fransk, italiensk, tysk, russisk og tyrkisk. Somme tider blander hun sprogene sammen og misforstår sætninger, bemærkninger og ordsprog. Ziva er meget dygtig med en kniv og har lært sine kolleger, hvordan man kaster den korrekt. I sin karriere har hun rejst i udstrakt grad til andre lande, herunder Egypten (hvor hun mødte Jennifer Shepard), Irak, Det Forenede Kongerige og Marokko.

Ziva taler sjældent om sit personlige liv. Hendes far, Eli David, er leder af Mossad. Hendes søster, Talia "Tali" David, blev dræbt i et terrorangreb i Israel. Hun har også en tante Nettie der kan lide at spille mahjong.

Ziva's hobbyer omfatter at spille klaver, sang, dans (hun gik til ballet, da hun var ung), madlavning, læsning og boksning. Hun nyder den fiktive drik Berry Mango Madness. Hun kører i en rød Mini Cooper, holder af at lytte til det israelske band Hadag Nachash og de latinamerikanske band Kinky. Hun ejer ikke et tv, men hendes yndlingsfilm er The Sound of Music.

Den 10. juli 2013 offentliggjorde CBS tv-studier, at Cote de Pablo vil forlade NCIS i Sæson 11. Hun vil blive vist i begyndelsen af den ellevte sæson for at lukke Zivas storyline, men ville ikke blive castet som en regelmæssigt tilbagevendende figur. Selvom den oprindelige pressemeddelelse erklærede, at de Pablo frivilligt valgte at forlade showet, anførte efterfølgende rapporter, at forhandlingerne brød sammen som følge af uenighed om vilkårene i hendes kontrakt. Nyheden medførte rasende reaktioner fra seere, der organiserede et andragende og en brevskrivningskampagne, for at protestere de Pablo forestående afgang.

Eksterne henvisninger 
 

Fiktive personer fra NCIS
Cote de Pablo

Cote de Pablo (født María José de Pablo Fernández den 12. november 1979) er en chilensk-amerikansk skuespiller og musiker. Hun har været nomineret til ALMA Award for sin rolle i tv-serien NCIS.

Opvækst 

Da Cote de Pablo var ti år, fik hendes mor, María Olga Fernández arbejde i Miami, Florida, på en spansktalende tv kanal.

Hun gik på Carnegie Mellon University i Pittsburgh, Pennsylvania, hvor hun studerede musik, teater og medvirkede i flere teaterstykker.

Karriere 
Cote De Pablo er bedst kendt for sin rolle på CBS drama NCIS (2003) som Ziva David, en tidligere Israelsk Mossad Officer som nu er specialagent for NCIS. Hun er også kendt for at være med i showet Control 19941995 på Univision, sammen med tidligere Entertainment Tonight-vært Carlos Ponce.

Anerkendelser 
 
2006 – Vandt en Imagen Award på Imagen Foundation Awards for bedste kvindelige birolle i tv for NCIS (2006). 

2008 – Nomineret til en Imagen Award på Imagen Foundation Awards for bedste kvindelige birolle i tv for NCIS (2008). 

2008 – Nomineret til en ALMA Award på ALMA Awards til Fremragende skuespiller i Drama Serien NCIS (2008). 

2009 – Nomineret til en ALMA Award på ALMA Awards til Fremragende skuespiller i Drama Serien NCIS (2009).

Filmografi

Eksterne henvisninger 

 

Skuespillere fra Chile
Skuespillere fra USA